

**INNKALLING TIL MEDLEMSMØTE LØRDAG 2.4. kl 1500 ONSØY RÅDHUS.**

Tiden går fort og det er snart 2.4. og tid for medlemsmøte på Onsøy Rådhus.

Vi kan ikke se å ha mottatt noen melding fra deg /din forening om deltagelse på møtet om eiendomsskatt.

**Eiendomsskatt 2022**

Vi har arbeidet mot kommunens administrasjon v/eiendomsskattesjef Tone Aas for å informere om hvordan vi ser på eiendomsskatten som nå har blitt sendt ut til alle hus- og hytteeiere i Fredrikstad kommune. Eiendomsskatten for hytter er for 2022 kr 50 millioner som gir en gjennomsnittlig takst på 6,3 millioner for hytter og en gjennomsnittlig eiendomsskatt på kr 11.557. Tilsvarende for boliger er 5,3 millioner og 7.965 kr. Den totale eiendomsskatten for hytter, hus og næringseiendommer er til sammen 369 millioner, 44 millioner over budsjett. Kommunen hadde i sitt budsjett vedtatt å øke inntekten for eiendomsskatt med 50 millioner kr til 325 millioner kr. Budsjett for 2021 var 272 milloner kr. De siste 10 årene har Fredrikstads innbyggere totalt bidratt med 2,3 milliarder kr til kommunekassa i form av eiendomsskatt.

Fredrikstad Hytteforening har sett på en del eiendomstakster, og det er åpenbart at det i flere tilfeller er fundamentale feil med taksten på tomteprisen som angitt i kommunens eiendomsskattetakst. Hver enkelt hytteeier kan ta ut denne på kommunens hjemmeside, eiendomsskatt/min side. For å få rett informasjon om eiendomsskattetaksten og skatt har vi invitert og fått

Tone Aas, eiendomsskattesjef Fredrikstad kommune

Ole Sverre Strand, direktør virksomhetsstyring og økonomi Fredrikstad kommune

til å delta på vårt **medlemsmøte lørdag 2.4. kl 1500 på Onsøy Rådhus.**

Vi håper representanter for din forening har mulighet til å komme.

Vi ønsker tilbakemelding om deltagere som kommer fra din forening.

Send en mail til leder rolfahauge@gmail.com innen 28.mars.

Fredrikstad Hytteforening 20.3.2022.

Rolf A. Hauge Fred Gjerløw Ivar Enok Hansen

Leder Nestleder Kasserer

Østre Torgauten Vel Humlekjær Hytteforening Nordre Ødegårdskilen Velf.

Reidun Moe Bjelland Steinar G. Ileby

Sekretær Styremedlem

Enkeltstående-Viker Skjæløy Vel